Publication: Magyar Közlöny
Issue: MK-2004-58 (Year: 2004, Number: 58)
Era: 2004-2010
Section: megfizetni, ha õt erre az 1990. évi XCI. törvény (Art.)
Paragraph Index: 2217

2. A Legfelsõbb Bíróság Gf.VI. tanácsa a 2002. november 25-én kelt 30.077/2002/3. számú ítéletében ettõl eltérõ jogi álláspontra helyezkedett és az engedményezett követelés megfizetésére a Gt.-ben szabályozott mögöttes felelõsség alapján a betéti társaság beltagját kötelezte. Rámutatott, hogy a módosított Cstv. 63. §-a értelmében az ott felsorolt adós gazdálkodó szervezetek, köztük a betéti társaság vagyonából ki nem elégített követelésekért a külön jogszabály — jelen esetben a Gt. — alapján felelõsséggel tartozó természetes vagy jogi személy felel. A felszámolási bíróság záró végzésének jogerõre emelkedésétõl nyílt meg a felperes igénye arra, hogy a Bt. beltagjával szemben, annak a Gt.-ben szabályozott mögöttes felelõssége alapján, érvényesítse a felszámolási eljárás során meg nem térült hitelezõi igényét. A követelés elévülésére nem az Art. rendelkezéseit, hanem a Ptk.-nak az elévülésre vonatkozó szabályait kell alkalmazni, mert az engedményezés folytán a jogosult felperes nem adóhatóság, hanem részvénytársaság, amely ebben a minõségében sem adóhatósági határozat meghozatalára, sem annak végrehajtására nem jogosult az adóhatóságra vonatkozó adóügyi szabályok szerint. II. A jogegységi tanács ülésén a legfõbb ügyész a következõ álláspontot fejtette ki. Az adókövetelésnek a felszámolási eljárásban történõ átruházásával az engedményes nem szerez jogot arra, hogy a Gt. szerint a magánjogi tartozásokért felelõs személyekkel szemben a megszerzett adókövetelést érvényesítse. A mögöttes felelõsséggel terhelt személlyel szemben az engedményes nem érvényesíthet sikeresen igényt abban az esetben sem, ha ezt a személyt az adóhatóság adó megfizetésére kötelezte, sem abban az esetben, ha az adó megfizetésére kötelezést az adóhatóság elmulasztotta. III. A jogegységi eljárás lefolytatása céljából felfüggesztett perben felmerült kérdésre vonatkozó jogszabályok a következõk.

Source: https://magyarkozlony.hu/hivatalos-lapok/642c615988c8aced636bde91f025c5d8b4ca3af6/dokumentumok/1c26a4cae17067a84b09aca548af19205adc3b97/letoltes